Ёсць версія, што менавіта ў Амерыцы Канёнкаў сур’ёзна захапіўся біблейскімі прароцтвамі, і ў гэтым была вінаватая Маргарыта. Нібыта яна аднойчы прывяла да мужа нейкага сектанта-евангеліста па імені Ціхан Шмелеў з таварыства “Вучні Хрыста”, і той даволі хутка ачмурыў Канёнкава ды навярнуў яго ў сваю веру. Гэта выглядае цалкам магчымым: скульптар яшчэ з маладосці цікавіўся таямніцамі светабудовы, структурай Космасу. Мае нядоўгія зносіны з ім той восенню 1969 года наглядна засведчылі, што тая цікавасць трывала да апошніх дзён.